paragraph_text: Colt M1911 je poluautomatski pištolj koji je služio kao uobičajeno naoružanje oružanih snaga SAD-a od 1911. do 1985. Učestalo se koristio tijekom Prvog svjetskog rata, Drugog svjetskog rata, korejskog rata i vijetnamskog rata. Pištolj M1911 se još uvijek koristi u američkoj vojsci. SAD je nabavio oko 27 000 000 pištolja M1911 i M1911A1 u vojnim ugovorima tijekom svog radnog vijeka. M1911 je zamijenio pištolj M9 kao novi standard američke vojske ranih 1990-ih. Zbog svoje je popularnosti među korisnicima i još nije u potpunosti ukinut. Suvremene inačice pištolja Colt 1911 u uporabi su unutar jedinica američke mornarice i marinskog korpusa.